open-index/open-wikipedia-markdown huggingface dataset:
Roman Furger

**Roman Furger** (s. 10. helmikuuta 1990) on sveitsiläinen maastohiihtäjä.

Furger saavutti alle 23-vuotiaiden MM-kilpailuissa pronssia vapaan hiihtotavan sprintissä 2012. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa 17:nneksi. Pyeongchangin olympialaisissa 2018 hän oli 15 kilometrin vapaan hiihtotavan kilpailussa kahdestoista. Pekingin olympialaisissa 2022 hän sijoittui lyhennetyssä 50 kilometrin vapaan hiihtotavan yhteislähtökilpailussa 11:nneksi.

Maailmancupissa Furger kilpaili ensimmäisen kerran Davosissa joulukuussa 2009. Maailmancupin pisteille hän sijoittui ensimmäisen kerran Jällivaaran 15 kilometrin vapaan hiihtotavan kilpailussa marraskuussa 2012 oltuaan 17:s. Kymmenen parhaan joukkoon hän sijoittui ensimmäisen kerran oltuaan yhdeksäs Tour de Skihin 2018–2019 kuuluneessa Val Müstairin vapaan hiihtotavan sprintissä. Parhaimmillaan hän on ollut kahdeksas FIS Ski Touriin 2020 kuuluneessa Meråkerin 34 kilometrin vapaan hiihtotavan yhteislähtökilpailussa ja Lenzerheidessa käydyssä Tour de Skin vapaan sprintissä joulukuussa 2021.   Yksittäisessä maailmancupin kilpailussa hän on ollut parhaimmillaan neljästoista Otepään vapaan sprintissä helmikuussa 2017. Hän on sijoittunut toiseksi 4&nbsp;×&nbsp;7,5 kilometrin viestissä Lahdessa maaliskuussa 2020 ja vapaan hiihtotavan parisprintissä Ulricehamnissa helmikuussa 2021.

## Lähteet

## Aiheesta muualla

*Roman Furgerin kotisivut
Börje Gunnarson

**Börje Gunnarson** (18. heinäkuuta 1906 – 6. marraskuuta 1969) oli suomalainen ruotsin kielellä kirjoittanut esseisti.

## Teoksia
* *Essäer*. Sällskapet Bokvännerna i Finland, Helsingfors 1972
* *Två journaler förda på skärgårdsflottan år 1790 ombord på galären Västgöthadahl*. Frenckellska tryckeriaktiebolagets presentbokserie 17. Helsingfors 1973

## Lähteet
*
Erkki Leikola

**Erkki Ensio Leikola** (vuoteen 1906 **Leidenius**; 14. elokuuta 1900 Artjärvi  – 29. heinäkuuta 1986 Helsinki) oli suomalainen lääkäri, farmaseuttisen kemian professori, yritysjohtaja ja poliitikko.

## Henkilöhistoria ja ammattiura
Leikolan vanhemmat olivat kirkkoherra Albert Ferdinand Leidenius ja Matilda Lovisa Landén. Hänen sisaruksiaan olivat professori Laimi Leidenius ja kansanedustaja Aare Leikola. Leikolan puolisona oli vuodesta 1934 Eino Suolahden tytär Elli Suolahti. Professorit Anto ja Matti Leikola sekä professorin arvonimen saanut Juhani Leikola ovat heidän poikiaan.

Leikola tuli ylioppilaaksi Helsingin suomalaisesta normaalilyseosta 1918, valmistui lääketieteen lisensiaatiksi 1927 ja väitteli tohtoriksi 1929, mutta oli jo vuodesta 1924 Helsingin yliopiston kemian laitoksen palveluksessa. Hän oli yliopiston farmaseuttisen kemian ylimääräinen professori ja farmaseuttisen laitoksen johtaja vuodesta 1941 ja varsinainen professori vuodesta 1961. Leikola oli lääketehdas Orionin toimitusjohtajana 1933–1951. Sotilasarvoltaan hän oli lääkintäeverstiluutnantti (1941).

## Poliittinen toiminta
Leikola oli kansanedustaja 1945–1951 ja 1954–1962 kokoomuksesta valittuna. Pankkivaltuusmies hän oli 1945–1951 ja 1954–1958. Leikola toimi myös tasavallan presidentin valitsijamiehenä vuosien 1950, 1956 ja 1962 vaaleissa.

## Lähteet

## Aiheesta muualla
*
Yleisurheilun sisäratojen Euroopan-mestaruuskilpailut 2013

32. **[[yleisurheilun sisäratojen Euroopan-mestaruuskilpailut]]** järjestettiin Ruotsin Göteborgissa 1.–3. maaliskuuta 2013. Kilpailupaikkana toimi Scandinavium-halli.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Katso myös
*Suomi yleisurheilun sisäratojen Euroopan-mestaruuskilpailuissa 2013

## Lähteet
*Tulokset  EAA 

### Viitteet

## Aiheesta muualla

*Virallinen kisasivusto
Yitzhak Navon

**Yitzhak Navon** (9. huhtikuuta 1921 Jerusalem – 6. marraskuuta 2015) oli israelilainen poliitikko. Hän oli Israelin viides presidentti vuosina 1978–1983. Hänen edeltäjänsä Israelin presidenttinä oli Ephraim Katzir (1916–2009) ja seuraaja Chaim Herzog (1918–1997).

Navon oli taustaltaan sefardijuutalainen. Hänen isänsä suku oli karkotettu Espanjasta vuonna 1492 muiden espanjanjuutalaisten tavoin, ja hänen äitinsä oli taustaltaan marokonjuutalainen. Navon opiskeli Jerusalemin heprealaisessa yliopistossa. Valmistuttuaan hän toimi ensin opettajana.

## Lähteet

## Aiheesta muualla
Morro de Moco

**Morro de Moco** on Angolan länsiosissa sijaitseva vuori, jonka korkeus on 2&nbsp;620 metriä. Se on Angolan korkein kohta.

## Lähteet
Kroatia talviolympialaisissa 2010

**[[Kroatia]]** osallistui Vancouverin talviolympialaisiin 2010 19 urheilijan voimin. Maa saavutti kolme mitalia, kaksi hopeista ja yhden pronssisen. 

## Mitalistit

### Hopeaa
* Ivica Kostelić – alppihiihto, miesten alppiyhdistetty
* Ivica Kostelić – alppihiihto, miesten pujottelu

### Pronssia
* Jakov Fak – ampumahiihto, miesten 10 km

## Lähteet

* Sports-reference.com - Croatia at the 2010 Vancouver Winter Games
Nikolai Andrejevitš Orlov

**Nikolai Andrejevitš Orlov** (; 26. helmikuuta (J: 14. helmikuuta) 1892 Jelets, Orjolin kuvernementti, Venäjän keisarikunta – 31. toukokuuta 1964 Grantown-on-Spey, Skotlanti, Yhdistynyt kuningaskunta) oli venäläinen pianisti, jota arvostettiin erityisesti Frédéric Chopinin ja Robert Schumannin teosten tulkitsijana ja joka esitti myös Aleksandr Skrjabinin ja Jean Sibeliuksen musiikkia.

Nikolai Orlov opiskeli pianonsoittoa ensin Gnesinien musiikkioppilaitoksessa ja sitten Moskovan konservatoriossa Konstantin Igumnovin johdolla ja valmistui konservatoriosta vuonna 1910. Hän opiskeli myös sävellystä ja kontrapunktia Sergei Tanejevin yksityisoppilaana.

Orlov piti ensikonserttinsa vuonna 1912, ja samana vuonna hän kantaesitti Aleksandr Glazunovin 1. pianokonserton. Hän opetti pianonsoittoa Moskovan filharmonisessa koulussa ja konservatoriossa vuosina 1913–1921 ja siirtyi sen jälkeen länteen. Hän kiersi konsertoimassa eri puolilla maailmaa, muun muassa viisi kertaa Suomessa vuosien 1925–1939 välillä. Orlov asettui Britanniaan vuonna 1948.

Nikolai Orlovin elegantin soittotyylin on luonnehdittu olevan lähempänä 1800-luvun ihanteita kuin 1900-luvun venäläistä pianokoulukuntaa.

## Lähteet
* *Otavan Iso Musiikkitietosanakirja* 4, s. 516. Helsinki 1978.
* *The New Grove Dictionary of Music and Musicians* 18, s. 706–707. London 2000.
Nuorgam (verkkomedia)

**Nuorgam** oli internetissä toiminut musiikkimedia, jota julkaisi musiikkiyhdistys Helsingin Nuorgam ry. Sivustoa tekivät vapaaehtoistyönä musiikkijournalistit ja musiikkikirjoittamisesta kiinnostuneet ihmiset. Nuorgamilla ei ollut aiheissaan yhtenäistä linjaa, vaan sivustolla käsiteltiin periaatteessa kaikkea musiikkiin liittyvää kirjoittajien kiinnostuksen niin salliessa.

Nuorgamin juttusarjat, kuten tietyn vuoden popklassikot, ilmestyivät usein listamuodossa. Sivustolla julkaistiin kirjoitusten lisäksi myös viikoittaisia teemojen ympärille kasattuja soittolistoja.

Ensimmäinen Nuorgamin artikkeli oli kirjoitus Pave Maijasen ”Lähtisitkö”-kappaleesta. Lokakuussa 2013 sivustolla oli yhteensä 3474 artikkelia. Nuorgam valittiin vuoden verkkomediaksi Musiikki & Median palkintogaalassa lokakuussa 2012. Sivustolla oli noin 30 vakituista avustajaa, jonka lisäksi Nuorgamiin kirjoittivat lukuisat vierailevat kirjoittajat. Sivustolle oli maaliskuussa 2013 kirjoittanut 109 eri henkilöä - vierailevien kirjoittajien joukossa muun muassa Veikko Halmetoja, Ville Kormilainen, Tommy Lindgren, Antti Nylén, ja Nick Triani.

Vuonna 2013 Nuorgam keräsi yhteisörahoituksella varoja painetun lehden julkaisemiseen. Lehteä ilmestyi vain yksi numero tuhannen kappaleen painoksena. Myöhemmin lokakuussa 2013 Nuorgam ilmoitti lopettavansa toimintansa 30. marraskuuta 2013.

## Lähteet

## Aiheesta muualla
* Nuorgamin www-sivut
Jalkapallon naisten Afrikan-mestaruuskilpailut

**Naisten jalkapallon Afrikan-mestaruuskilpailut** on vuodesta 1991 lähtien järjestetty Afrikan jalkapalloliiton CAF:n maajoukkueiden mestaruusturnaus. Vuodesta 1998 lähtien se on järjestetty kahden vuoden välein ja joka toinen turnaus toimii myös naisten MM-kilpailuiden karsintakilpailuna.

Lopputurnaukseen osallistuu kahdeksan maata ja sen karsinnat järjestetään cup-muotoisena. Myös kaksi ensimmäistä turnausta pelattiin cup-muotoisena, kunnes vuonna 1998 siirryttiin nykyiseen sarjajärjestelmään. Edellinen lopputurnaus pidettiin Namibiassa vuonna 2014 ja se toimi myös vuonna 2015 Kanadassa järjestettävien maailmanmestaruuskilpailuiden karsintana.

## Mitalistit

## Lähteet
*African Women Championship – Afrikan jalkapalloliitto CAF
*Vuoden 2014 turnaus
Itävalta talviolympialaisissa 2010

**[[Itävalta]]** osallistui Vancouverin talviolympialaisiin 2010 80 urheilijan voimin. Maa saavutti kuusitoista mitalia, neljä kultaista, kuusi hopeista ja kuusi pronssista. Mitalitilastossa Itävalta sijoittui yhdeksänneksi. Itävallan Salzburg haki vuonna 2003 talviolympialaisia 2010. 

## Mitalistit
### Kultaa
* Andreas Linger, Wolfgang Linger – ohjaskelkkailu, miesten kaksikko
* Andrea Fischbacher – alppihiihto, naisten supersuurpujottelu
* Wolfgang Loitzl, Andreas Kofler, Thomas Morgenstern, Gregor Schlierenzauer – mäkihyppy
* Bernhard Gruber, David Kreiner, Felix Gottwald, Mario Stecher – yhdistetty, joukkuekilpailu

### Hopeaa
* Christoph Sumann – ampumahiihto, miesten 12,5 km takaa-ajo
* Nina Reithmeyer – ohjaskelkkailu, naisten yksikkö
* Andreas Matt – freestylehiihto, miesten skicross
* Simon Eder, Daniel Mesotitsch, Dominik Landertinger, Christoph Sumann – ampumahiihto
* Marlies Schild – alppihiihto, naisten pujottelu
* Benjamin Karl – lumilautailu, miesten parisuurpujottelu

### Pronssia
* Gregor Schlierenzauer – mäkihyppy, normaalimäki
* Elisabeth Görgl – alppihiihto, naisten syöksylasku
* Gregor Schlierenzauer – mäkihyppy, suurmäki
* Elisabeth Görgl – alppihiihto, naisten suurpujottelu
* Bernhard Gruber – yhdistetty, suurmäki + 10 km
* Marion Kreiner – lumilautailu, naisten parisuurpujottelu

## Lähteet

* Sports-reference.com - Austria at the 2010 Vancouver Winter Games
Yrjö Leinberg

**Yrjö Ernst Gabriel Leinberg** (11. toukokuuta 1896 Helsinki – 10. maaliskuuta 1974 Helsinki) oli suomalainen vakuutusjohtaja. Hän väitteli filosofian tohtoriksi 1932. Hän oli sosiaaliministeriön vakuutusylitarkastaja 1933–1936, Keskinäisen henkivakuutusyhtiö Suomen päämatemaatikko vuodesta 1936, apulaisjohtaja 1940–1948, johtaja 1948–1950 ja toimitusjohtaja 1950–1963.

Leinbergin isoisä oli Karl Gabriel Leinberg.

## Lähteet
Bertolli

**Bertolli** on perinteikäs *extra vergine* -oliiviöljymerkki, joka kasvoi kansainväliseksi Italian ja Välimeren ruokakulttuurien brändiksi. Yrityksen perusti Francesco Bertolli vuonna 1865 Luccassa Toscanassa. Unilever osti sen myöhemmin.

Bertolli on tunnettu oliiviöljystään, jonka tuottajana se on globaali markkinajohtaja, mutta se on laajentanut valikoimaansa pastakastikkeisiin ja valmisruokiin. Vuonna 2008 Unilever myi oliiviöljyliiketoiminnan Grupo SOS:lle, Espanjan toiseksi suurimmalle ruokayhtiölle, 500 miljoonalla punnalla. Kauppa sisälsi Italian Mayan, Danten ja San Giorgion oliivi- ja siemenöljyliiketoiminnan myynnin sekä Inverunossa Milanon maakunnassa Lombardiassa sijaitsevan tehtaan myymisen. Unilever jatkoi Bertolli-tuotemerkin käyttöä muissa tuoteryhmissä kuten margariineissa, pastakastikkeissa ja pakasteaterioissa.

Unilever myi Bertolli-nimellä toimineen pakasteruokatuotannon ConAngra Foodsille elokuussa 2012.

## Lähteet
Vinyyli (täsmennyssivu)

**Vinyyli** voi viitata johonkin seuraavista:

* vinyyli, kemiassa eräs funktionaalinen ryhmä
* vinyylilevy, polyvinyylikloridista valmistettu äänilevy
* Vinyyli,  2. Maanantain albumi
Havannalaiset

**Havannalaiset ry** on  havannankoirien rotujärjestö. Yhdistyksen tarkoituksena on edistää koiraharrastusta, tehdä havannankoira-rotua tunnetuksi sekä edistää puhdasrotuisten, rotumääritelmän mukaisten, terveiden ja käyttötarkoitukseensa soveltuvien havannankoirien jalostusta. Lisäksi tarkoituksena on ohjata jäseniä koiran pidossa, hoidossa ja kasvatuksessa.

## Järjestön historia

Ensimmäiset havannankoirat tuotiin suomeen 1989. Tästä alkanut kehitys johti 1991 Havannalaiset ry:n perustamiseen. Ensimmäiset havannankoirat tulivat Suomeen Saksasta ja Hollannista. Rotujärjestöksi Havannalaiset ry. tuli 1.1.2011.

## Lähteet

## Aiheesta muualla
*Havannalaiset ry
Sound Pack (Viikate)

**Sound Pack** on Viikate -yhtyeen vuonna 2010 ilmestynyt kokoelma-albumi. Se sisältää kokonaisuudessaan Viikatteen albumit *[[Marraskuun lauluja I]]* ja *[[Marraskuun lauluja II]]*. DVD-osio sisältää vuonna 2003 ilmestyneen *[[Leimu (DVD)|Leimu]]* -DVD:n, jolle on koottu kolme yhtyeen musiikkivideota. Albumi on osa Supersounds Musicin julkaisemaa samannimistä kokoelmalevysarjaa. 

## Kappaleet
Lähde:

### CD 1 – [[Marraskuun lauluja I]]
# Yökunnaat
# Uurastaja
# Padat
# Ei enkeleitä
# Unen nukkuja
# Ah, ahtaita aikoja
# Vyö
# Leikatun konjakin salaisuus
# Susitaival

### CD 2 – [[Marraskuun lauluja II]]
#  Uvertyyri: Pelakuu
# Kerran
# Valssi ikinä anteeksi
# Orret
# Suruvaippa
# Me olemme myöhäiset
# Hallamaat
# Ensimmäinen runo
# Syys 
# Iäisyys

### DVD – [[Leimu (DVD)|Leimu]]
# Leimu (video)
# Nuori mies nimetön (video)
# Korutonta (video)

## Lähteet

## Aiheesta muualla
*
Kazakstan talviolympialaisissa 2010

**[[Kazakstan]]** osallistui Vancouverin talviolympialaisiin 2010 39 urheilijan voimin. Maa saavutti yhden hopeisen mitalin ja oli mitalitaulukossa viimeisellä sijalla Viron kanssa. Kazakstanin lippua avajaisissa kantoi Dias Keneshev. 

## Mitalistit
### Hopeaa
* Jelena Hrustaljova – ampumahiihto, naisten normaalimatka

## Lähteet

* Sports-reference.com - Kazakhstan at the 2010 Vancouver Winter Games
Fentolamiini

**Fentolamiini** on lääkeaine, jota käytetään feokromosytooman akuutin hypertensiivisen kriisin hoitoon. Sitä annetaan tässä tarkoituksessa yleensä suonensisäisesti. Se on vaikutusmekanismiltaan alfasalpaaja. Sitä myös käytetään siittimeen ruiskutettuna yhdessä muiden lääkkeiden kanssa erektiohäiriön hoitoon, kun suun kautta otettavia lääkkeitä, kuten sildenafiiliä ei voida käyttää tai ne eivät tehoa.

## Lähteet

## Aiheesta muualla
*PubChem: Phentolamine 
*Human Metabolome Database (HMDB): Phentolamine 
*DrugBank: Phentolamine 
*Kyoto Encyclopedia of Genes and Genomes (KEGG): Phentolamine
Mikke Leinonen

**Mikke Leinonen** (s. 14. tammikuuta 1992) on suomalainen aktiiviuransa päättänyt yhdistetyn hiihtäjä. Hän edusti seuratasolla Lahden Hiihtoseuraa.

Nuorten maailmanmestaruuskilpailuissa Erzurumissa 2012 Leinonen saavutti viidennen ja seitsemännen sijan. Hän pääsi ensimmäisen kerran MM-kilpailuihin Val di Fiemmessä 2013, jossa hän oli normaalimäen Gundersen-kilpailun 34:s ja suurmäen Gundersen-kilpailun 36:s.

Leinonen debytoi maailmancupissa Lahdessa 11. maaliskuuta 2011. Hän oli kilpailun 51:s. Leinosen paras sijoitus maailmancupissa on 14:s, jonka hän saavutti Tšaikovskissa tammikuussa 2014.

Toukokuussa 2017 Leinonen ilmoitti lopettavansa aktiiviuransa yhdistetyn parissa. Hän on opiskellut ajoneuvomuotoilua Lahden muotoiluinstituutissa.

## Lähteet
*

### Viitteet
Slovenia talviolympialaisissa 2010

**[[Slovenia]]** osallistui Vancouverin talviolympialaisiin 2010 47 urheilijan voimin. Maa saavutti kolme mitalia, kaksi hopeista ja yhden pronssisen. Maan lippua avajaisissa kantoi Tina Maze. 

## Mitalistit
### Hopeaa
* Tina Maze – alppihiihto, naisten supersuur-pujottelu
* Tina Maze – alppihiihto, naisten suurpujottelu

### Pronssia
* Petra Majdič – maastohiihto, naisten sprintti

## Lähteet

* Sports-reference.com - Slovenia at the 2010 Vancouver Winter Games
Disneyn sarjakuvat

**Disneyn sarjakuvat** ovat The Walt Disney Companyn sarjakuvia. Suomessa Disneyn sarjakuvamaailmasta kertovia lehtiä ja kirjoja julkaisee Sanoma Media Finland.

## Suomessa julkaistuja sarjakuvalehtiä ja -kirjoja

* *[[Aku Ankka (lehti)|Aku Ankka]]* – viikoittainen lehti
* *[[Roope-setä]]* – kuukausittainen pokkarikokoinen lehti, joka sisältää lähinnä italialaisia Roope Ankka -tarinoita. lehteä julkaistiin vuosina 1978–2017.
* *[[Aku Ankan taskukirja]]* – kirjasarja, joka sisältää pääosin italialaisia sarjakuvia
* *[[Aku Ankka Klassikko]]* (aiemmin *Kuukauden sarjisekstra* ja *Aku Ankka Sarjisekstra*) &ndash; kuukausittain ilmestyvä, vain Aku Ankka -lehden tilaajien tilattavissa oleva lehti, jossa esiintyy muissa lehdissä harvemmin esiintyviä hahmoja
* *[[Iines (lehti)|Iines]]* – sisältää tarinoita, joiden päähenkilöinä seikkailevat naishahmot. Lehti lopetettiin vuonna 2009.
* *[[Mikin Dekkaripokkari]]* – vuosina 1994 ja 1995 ilmestynyt salapoliisitarinoita sisältänyt taskukirja, jonka päähenkilönä oli Mikki Hiiri.
* *[[Mini-Taskari]]* ensimmäisen osa julkaistiin syksyllä vuonna 2007. On Aku Ankan taskukirjan kaltainen, mutta pienempi.
* *[[Taskarin parhaat]]* on neliosainen kirjasarja, jonka kaikki osat julkaistiin vuonna 2010.
* *[[Disney-murrealbumit]]*
* *[[Aku-Palat]] (Vuosina 1983-98 Aku Ankan karuselli)* Paloja ei ole julkaistu vuoden 2013 jälkeen.
* *[[Aku Ankka Jumbo]]*
* *[[Aku Ankan Aikakone]]*
* *[[Ankantekijät]]*
* *[[Ankalliskirjasto]]*
* *[[Aku Ankan juhlasarjat]]*
* *[[Ankalliskirjallisuuden klassikot]]* – sisältää klassikkokirjojen yleensä italialaisia ankallisversioita, joista osa on julkaistu aiemmin Taskukirjoissa
* *[[Ankkojen maailmanhistoria]]*

## Disneyn sarjakuvamaailman piirtäjiä ja käsikirjoittajia

* Carl Barks
* Daniel Branca
* Giovan Battista Carpi
* Luciano Bottaro
* Giorgio Cavazzano
* Esteban
* Manuel Gonzales
* Floyd Gottfredson
* Bas Heymans
* Mau Heymans
* Noel Van Horn
* William Van Horn
* Daan Jippes
* Kari Korhonen
* Marsal
* Massaroli
* Paul Murry
* Don Rosa
* Marco Rota
* Romano Scarpa
* Tony Strobl
* Al Taliaferro
* Kai Vainiomäki
* Vicar

## Katso myös
* Aku Ankka -sarjakuvan maailma
* Mouseton
* Luettelo suomenkielisten Disneyn sarjakuvien nimiväännöksistä
Tsushima (1902)

**Tsushima** () oli keisarillisen Japanin laivaston Kuressa helmikuussa 1904 Kuressa valmistunut Niitaka-luokan panssarikansiristeilijä. Alus upotettiin maalilaivana vuonna 1944.
 
## Valmistus

Alus tilattiin osana vuoden 1897 hankintoja Kuren laivastontelakalta, missä köli laskettiin 1. lokakuuta 1901. Alus laskettiin vesille 15. helmikuuta 1902 ja valmistui 14. helmikuuta 1904.

## Palvelus
Alus luokiteltiin 1. syyskuuta 1921 toisen luokan rannikkopuolustusalukseksi. Se riisuttiin aseista vuonna 1930. Alus poistettiin 1936 alusluettelosta, ja se myytiin romutettavaksi 1947.

## Lähteet
*
*

### Viitteet
Homestuck

**Homestuck** on yhdysvaltalaisen Andrew Hussien vuonna 2009 luoma verkkosarjakuva. Sarjakuvan viimeinen osa julkaistiin 13. huhtikuuta 2016.

Sarjakuva mukailee tekstiseikkailuita. Jokainen ruutu on otsikoitu "pelaajan syöttämällä" komennolla ja teksti on kirjoitettu pelien tapaan sinä-persoonassa. Kaikki ruudut eivät ole pelkkiä kuvia, vaan jotkut ovat lyhyitä animaatiovideoita tai jopa interaktiivisia pelejä.

## Juoni

Tarinan alussa 13-vuotias John Egbert ja hänen ystävänsä alkavat pelata uutta "immersiivistä simulaatiopeliä" *Sburbia*. Osoittautuu, että peli sijoittuu virtuaalimaailman sijasta todelliseen maailmaan ja lapset ovat vaarassa jäädä pelin luoman meteoriittisateen alle, joka uhkaa tuhota koko maailman. He onnistuvat pelin antamien esineiden avulla siirtämään itsensä toiseen maailmaan, jossa heidän on voitettava Sburbin luomat haasteet voittaakseen pelin. Asiat eivät kuitenkaan suju kuten on suunniteltu.

## Lähteet

## Aiheesta muualla

* http://mspaintadventures.com. Sarjakuvan kotisivu.
Vihtori Ylinen

**Vihtori Johannes Ylinen** (28. maaliskuuta 1879 Yläne – 11. toukokuuta 1953 Yläne) oli suomalainen taidemaalari.

Yläneella syntynyt Vihtori Ylinen kävi koulunsa Säkylässä. Ylioppilaaksi kirjoitettuaan hän aloitti opinnot Turun piirustuskoulussa syksyllä 1897 ja jatkoi niitä myöhemmin Suomen Taideyhdistyksen piirustuskoulussa Helsingissä. Vuonna 1899 Ylinen tapasi samassa koulussa opiskelleen Saima Tigerstedtin, jonka kanssa hän avioitui 1905. Pariskunta matkusti yhdistetylle hää- ja opintomatkalle Pariisiin, jossa he hakivat oppia kuuluisassa Académie Colarossissa.

Suomeen palattuaan Ylinen ja Tigerstedt rakennuttivat Yläneen Elijärven rannalle oman taiteilijahuvilan, joka nimettiin Hauenkuonoksi. He viettivät Yläneellä lähes koko elämänsä, lukuun ottamatta 1920-lukua, jolloin perhe asui Raumalla lasten koulunkäynnin vuoksi. Rauman aktiiviseen taiteilijayhteisöön kuuluivat samalla vuosikymmenellä heidän lisäkseen muun muassa Jalmari Karhula ja Uuno Eskola.

Vihtori Ylinen tunnetaan erityisesti Rauma-aiheisista maalauksistaan sekä muotokuvista. Hän kuvasi maalauksissaan myös maaseutua ja maisemia eri puolilta Suomea. Näitä kuvia julkaistiin runsaasti kouluille tarkoitettuina opetustauluina. Ylinen oli lisäksi aktiivinen musiikinharrastaja. Hän soitti viululla sekä kansanmusiikkia että klassisia sävellyksiä ja rakensi myös itse soittimiaan.

Vihtori Ylinen on myös maalannut joitakin alttaritauluja, osa niistä on jäljennöksiä muiden taiteilijoiden maalauksista. Näitä on muun muassa Vampulan (1906), Paattisten (1920, jäljennös Ludwig von Hofmannin maalauksesta) ja Tarvasjoen (1921, jäljennös Julius Kronbergin maalauksesta) kirkoissa.

## Lähteet

## Aiheesta muualla
*Pöytyän kunta – Kuvataiteilija Vihtori Ylinen 
*Rauman taidemuseo – Saima ja Vihtori
Sarah Hecken

**Sarah Stefanie Hecken** (s. 27. elokuuta 1993 Mannheim) on saksalainen taitoluistelija. Hän voitti naisten yksinluistelussa Saksan-mestaruuden 2008, 2010, 2011 ja 2013. Lisäksi hän sijoittui siinä neljänneksi 2009. Vuoden 2012 Saksan-mestaruuskilpailuihin jalkavamma esti Heckeniä osallistumasta. Hän on myös kilpaillut Euroopan- ja maailmanmestaruuskilpailuissa sekä vuoden 2010 talviolympialaisissa Vancouverissa, jossa sijoittui yksinluistelussa kahdeksanneksitoista.

Hecken on Bundeswehrin sotilasurheilija. Hänen valmentajanaan on toiminut Peter Sczypa.

## Lähteet

## Aiheesta muualla

* Viralliset sivut
Adrafiniili

**Adrafiniili** on modafiniilin aihiolääke, jota käytetään narkolepsian hoidossa tavallisesti iäkkäillä potilailla. Sitä markkinoidaan kauppanimellä **Olmifon**. Andrafiniili kehitettiin vuonna 1974 Ranskassa. Yhdysvalloissa adrafiniili ei ole FDA:n hyväksymä lääke. Syyskuussa 2011 Ranskan elintarvike- ja lääkevirasto veti adrafiniilin markkinointiluvan takaisin, eikä lääkettä saa enää markkinoida Ranskassa.

Adrafiniilin käyttö voi aiheuttaa sivuoireita, kuten päänsärkyä, mahakipua, ihoärsytystä ja joissain tapauksissa myös kireyden tai jännittyneisyyden tunnetta.

## Lähteet

## Aiheesta muualla
*PubChem: Adrafinil 
*Kyoto Encyclopedia of Genes and Genomes (KEGG): Adrafinil 
*ChemBlink: Adrafinil
Vaninon satama

**Vaninon satama** (, LOCODE: RU VNN) on Venäjän Habarovskin aluepiirin 37,3 tuhannen asukkaan (2010) Vaninon piirin hallintokeskuksessa, 17,0 tuhaannen  asukkaan Vaninon kaupunkityyppisen taajamassa sijaitseva merisatama. Satama löytyy Tyynenmereen kuuluvan Japaninmeren pohjoisosassa sijaitsevan Tatariansalmen eteläosista, Sahalinin saaren länsipuolelta. Linnuntietä noin 15 kilometriä sataman eteläpuolella sijaitsee 27,7 tuhannen asukkaan Sovetskaja Gavanin kaupunki.
  

Sataman toimintoja valvoo Vaninon satamahallinto (). 

Vuoden 2013 alussa uutisoitiin, että venäläinen kaivos- ja metallialan suurkonserni, pörssinoteerattu Metšel osti määräysvallan Vaninon satamassa toimivan Vanino Commercial Sea Port -satamayhtiön osakkeista. Tämän operaattoriyhtiön hallussa oli vuonna 2011 vajaa kolmannes (5,9 milj. t.) sataman kautta kulkeneesta rahdista ja pääosa sataman laituripaikoista. Sataman alueella toimii kuitenkin useita muitakin satamaoperaattoreita, kuten Daltransugol (ЗАО "Дальтрансуголь") ja Transbunker Vanino (ООО "Трансбункер-Ванино", nestebulk). Sataman suurimmat laituripaikat kuuluvat Daltransugol-yhtiölle: syväykseltään 18,5 metrin 361 metriä pitkä laituri ja toinen samanmittainen laituri 14,5 metrin syväyksellä.  Hiiltä laivaava Daltransugol oli myös rahtimääräisesti suurin satamatoimija. 

## Sataman rahtimäärät
Rahtimääränsä perusteella Vanino on 2012 lähtien yleensä ollut Venäjän Tyynenmeren alueen 2. suurin kauppasatama.

**Vaninon sataman vuosittainen rahtimäärä:**

## Lähteet

## Aiheesta muualla
*Vaninon satamahallinto  (ampvanino.ru)
*Vaninon sataman pohjapiirros  (morinfocenter.ru)
Don’t Starve

**Don’t Starve** on indie-yhtiö Klei Entertainmentin kehittämä selviytymispeli. Peli julkaistiin 23. huhtikuuta 2013 Steamiin Microsoft Windowsille,OS X:lle ja Linuxille. Don't Starve julkaistiin vuotta myöhemmin myös PlayStation 4:lle ja vuonna 2015 Xbox One:lle. Don't starven mobiiliversiot julkaistiin vuosina 2015 ja 2016. Nintendo Switchille peli tuli vuonna 2018.

Ladattava lisäsisältö Reign of Giants julkaistiin 30. huhtikuuta 2014. Lisäksi on julkaistu mm. itsenäinen moninpeliversio "Don't Starve Together".

## Tarina
Peli aloitetaan Wilson-nimisellä tiedemiehellä, jonka demoni, Maxwell, lähettää keskelle tuntematonta, vaarallista ja täynnä outoja asioita täynnä olevaa satunnaisesti regenoitua maailmaa. Peliin ei kuulu minkäänlaista ohjeistusta, vaan pelaajan on itse selvitettävä miten pysyä hengissä keräämällä tarvikkeita ja resursseja pelin crafting- mekaniikan avulla. Pelissä tulee selviytyä mahdollisimman pitkään, huolehtien pelihahmon terveys-, nälkä- ja mielenterveystasosta taistellessa surrealistisia vihollisia ja oliota vastaan. Peli ei ole tarinakeskeinen, mutta pelin vaihtoehtoinen seikkailumoodi asettaa pelihahmon selviytymishaasteeseen Maxwellia vastaan.

## Vastaanotto
Don’t Starve on Klei Entertainmentin ensimmäinen kokeilu selviytymis-genreen, ja on todennäköisesti Klein tunnetuin peli. Peliä on verrattu Minecraftiin ja Terrariaan tavaroiden valmistusmekaniikan takia, mutta eroaa hyvin paljon tyylinsä takia. Peli sai heti ilmestyessään positiivista palautetta kriitikoilta ja pelaajilta omaperäisestä tyylistään, musiikistaan ja monimuotoisuudestaan, vaikkakin korkea vaikeustaso ja peruuttamaton kuolema otettiinkin vähemmän lämpimästi vastaan. Vuoden kuluttua julkaisusta, Don’t Starvea oli myyty yli miljoona kappaletta.

## Lähteet
The Last Man on Earth

**The Last Man on Earth** voi tarkoittaa ainakin seuraavia:

* *[[Viimeinen mies maan päällä]]* (*The Last Man on Earth*), mykkäelokuva vuodelta 1924
* *[[L’ultimo uomo della terra]]* (englanninkieliseltä nimeltään *The Last Man on Earth*), tieteiselokuva vuodelta 1964
* *[[The Last Man on Earth (televisiosarja)|The Last Man on Earth]]*, vuonna 2015 alkanut yhdysvaltalainen televisiosarja
* *[[Last Man on Earth]]*, Loudon Wainwright III:n musiikkialbumi vuodelta 2001.
Kilpailuneuvosto

**Kilpailuneuvosto** on vuosina 1988&ndash;2002 Suomen kauppa- ja teollisuusministeriön yhteydessä työskennellyt toimielin, joka käsitteli ja ratkaisi kilpailunrajoituksia koskevia asioita. Sillä oli puheenjohtaja, varapuheenjohtaja ja seitsemän jäsentä, jotka kaikki olivat sivutoimisia. Heidät nimitti tehtäväänsä tasavallan presidentti kolmen vuoden määräajaksi valtioneuvoston esityksestä. Puheenjohtajan ja varapuheenjohtajan tuli olla oikeustieteilijöitä, jotka olivat perehtyneet tuomarin tehtäviin. Jäsenten oli tunnettava elinkeinotoimintaa siten, että osa oli perehtynyt kuluttajien asioihin ja osa elinkeinonharjoittajien olosuhteisiin.

Kilpailunrajoitusta koskeva asia tuli vireille kilpailuneuvostossa kilpailuviraston, pankkitarkastusviraston (pankkiasiat), sosiaali- ja terveysministeriön (vakuutustoiminta), kilpailunrajoituksesta kärsivän elinkeinonharjoittajan tai etujärjestön kirjallisesta esityksestä. Neuvosto oli päätösvaltainen kun paikalla oli puheenjohtaja tai varapuheenjohtaja ja vähintään neljä jäsentä. Asian tutkiminen aloitettiin esikäsittelyllä, jossa osapuolet vastasivat suullisesti tai kirjallisesti esitykseen. Kilpailuneuvosto saattoi kehottaa asianosaisia saapumaan neuvoston istuntoon ja velvoittaa heidät esittämään kilpailunrajoitukseen liittyvät asiakirjansa. Neuvostolla oli myös mahdollisuus kuulla asiantuntijoita ja hankkia asiantuntijalausuntoje.

Kilpailuneuvoston päätöksen muodosti enemmistön mielipide tai äänten mennessä tasan puheenjohtajan kannattama mielipide. Neuvosto käsitteli asiat suljetuin ovin, ellei se erikseen määrännyt asian käsittelyä julkiseksi. Neuvoston päätökset olivat julkisia, ellei neuvosto erityisestä syystä salannut niitä osaksi tai kokonaan liike- tai ammattisalaisuuteen vedoten. Kilpailuneuvoston asiakirjat eivät olleet julkisia, ellei neuvosto erikseen toisin päättänyt.

Kilpailuneuvoston ja markkinatuomioistuimen toimivaltaan kuuluvat asiat siirrettiin käsiteltäviksi markkinaoikeudessa samalla kun säädettiin markkinaoikeuslaki (1527/2001).

## Lähteet
Saima Tigerstedt-Ylinen

**Saima Tigerstedt-Ylinen** (15. joulukuuta 1878 Tuulos – 19. kesäkuuta 1978 Yläne) oli suomalainen taidemaalari.

## Elämä
Tigerstedt syntyi Tuuloksessa ruotsinkieliseen aatelissukuun vuonna 1878. Seuraavan vuosikymmenen loppupuolella hän muutti perheensä mukana Helsinkiin. Vuonna 1903 Tigerstedt valmistui taidemaalariksi Suomen Taideyhdistyksen piirustuskoulusta. Hän oli myös opiskellut Taideteollisessa korkeakoulussa eri käsityöaineita, muun muassa puukuvanveistoa ja ornamenttipiirustusta.

Vuonna 1905 Tigerstedt avioitui piirustuskoulussa tapaamansa Yläneelta kotoisin olleen Vihtori Ylisen kanssa. Samana vuonna pariskunta matkusti yhdistetylle hää- ja opintomatkalle Pariisiin, jossa he opiskelivat usean muun suomalaistaiteilijan tavoin Académie Colarossissa. Suomeen palattuaan he rakennuttivat Yläneen Elijärven rannalle ateljeehuvilan, jossa he viettivät lähes koko loppuelämänsa. Vuosina 1923–1929 Ylisen perhe asui syksystä kevääseen Raumalla lasten koulunkäynnin vuoksi. 

## Työ
Tigerstedt-Ylinen tuli tunnetuksi akvarelleistaan, joiden aiheina olivat yleensä erilaiset maisemat. Suuri osa hänen tuotannostaan kuvaa Vanhaa Raumaa. Hän teki myös jonkin verran asetelmia sekä maalasi interiöörejä. Lisäksi Tigerstedt kutoi muun muassa erilaisia huonetekstiilejä ja ryijyjä. Hänen taiteellinen tuotantonsa jäi kuitenkin paljon puolisoaan suppeammaksi, koska Tigerstedt keskittyi hoitamaan perhettään Vihtori Ylisen huolehtiessa toimeentulosta.

Tigerstedt-Ylinen kuoli kesäkuussa 1978 ollessaan 99-vuotias. Hänet on haudattu miehensä kanssa samaan hautaan Yläneen hautausmaalle. Pariskunnan yhteisessä hautamuistomerkissä on Tigerstedin tekemä reliefi aviomiehestään.

## Lähteet
*Pöytyän kunta, Saima Tigerstedt-Ylinen  
*Rauman taidemuseo, Saima ja Vihtori
*Saima-Tigerstedt-Ylinen geni.com:ssa
Gregg Binkley

**Gregg Binkley** (s. 20. maaliskuuta 1963) on yhdysvaltalainen näyttelijä. Hän on näytellyt muun muassa komediasarjassa *[[Kovan onnen kundi]]*, jossa hän esittää Kennyä Jamesiä.

Binkley tapasi tulevan vaimonsa Tokiko Ohniwan näyttelijäkurssilla. He menivät naimisiin 2003.

## Aiheesta muualla
*
Isabella Aragonialainen (Ranska)

**Isabella Aragonialainen** (esp. *lsabel de Aragon*) ; (1247 – 28. tammikuuta 1271, Cosenza Calabria Italia) oli Aragonian infanta ja avioliiton kautta Ranskan kuningatar vuosina 1270–1271. Hän on myös Ranskan kuningas Filip IV Kauniin ja Valoisin Kaarlen äiti.

## Suku
Isabella Aragonialaisen vanhemmat olivat Aragonian Valencian ja Mallorcan kuningas Jaakko I Valloittaja (1207–1276) ja tämän toinen puoliso Yolanda Unkarilainen (1215–1251).

## Avioliitto ja jälkeläiset
Jaakko I Aragonialainen ja Ranskan kuningas Ludvig IX tekivät sopimuksen, jonka mukaan infanta Isabella avioituisi Ranskan kruununperillisen kanssa. Ludvig IX:n vanhimman pojan Ludvigin kuoleman jälkeen kruununperilliseksi tuli tulevan kuningas Filip III. Isabella oli 19-vuotias ja Filip 17-vuotias.

Avioliitto solmittiin 26. toukokuuta 1262 Clermont en Auvergnen kaupungissa, nykyisessä Clermont-Ferrandissa.

Avioliitosta syntyi neljä lasta:
* Louis (1264–1276), kruununparillinen 1270–1276;
* Filip IV Kaunis (1268–1314), Ranskan kuningas;
* Robert (1269 – n. 1276);
* Valoisin Kaarle (1270–1325), josta tuli myöhemmin Ranskaa hallineen Valois-sukuisen hallitsijasuvun perustaja.

## Kuolema
Olleessaan paluumatkalla kahdeksannelta ristiretkeltä Tunisista, jossa hän oli ollut kuninkaan mukana, hän putosi hevosensa selästä jokeen Italian Calabriassa. Hän oli raskaana viidennellä kuukaudella ja odotti viidennettä lastaan. Putoamisen jälkeen lapsi syntyi keskosena ja kuoli hetkeä myöhemmin. Voimattomana ja kuumeisena Isabella kuoli 28. tammikuuta 1271, juuri 24 vuotta täytettyään. Koska kuolema tapahtui kaukana kotimaasta, hänelle suoritettiin *mos Teutonicus* –hautaaminen, jossa luut erotellaan herkemmin mätänevästä lihasta.

Lopullisesti hänet haudattiin Saint-Denis’n basilikaan, joka on Ranskan kuninkaiden perinteinen hautapaikka. Ranskan vallankumouksen aikana kuitenkin suurin osa haudoista tuhottiin ja Isabellen haudalle kävi osittain samoin.

## Lähteet
Vaggerydin kirkko

**Vaggerydin kirkko** () on Ruotsin Vaggerydin kunnassa sijaitseva kirkkorakennus. Se on rakennettu vuosina 1973-1974 Eva ja Bernt Mejlanderin piirustusten perusteella. Sisällä lattia on italialaista marmoria. Kellotapulissa on kaksi kelloa, joista suurempi painaa 400 kiloa ja pienempi 250 kiloa.

## Lähteet

## Aiheesta muualla
Artur Lemba

**Artur Lemba** (24. syyskuuta 1885 Tallinna – 21. marraskuuta 1963 Tallinna) oli virolainen pianisti ja säveltäjä. 

Lemba opiskeli Pietarin konservatorissa pianonsoittoa Van-Arkin, Rimskij-Korsakovin ja sävellystä Aleksandr Glazunovin johdolla. Hän suoritti konservatoriokurssin 1908 ja toimi saman konservatorion opettajana vuodesta 1903 ja vakinaisena professorina vuodesta 1915. Lemba palasi Viroon 1920. Hän piti konsertteja Venäjällä ja
ulkomailla, muun muassa Helsingissä 1921. Hänen sävellyksiään ovat sinfonia, pianokonsertto, ooppera *Lembitu tütar*, lauluja, alkusoittoja, kuoroja ja pianokappaleita.

Lemba opiskeli Pietarin konservatoriossa ja opetti siellä vuoteen 1920. Sen jälkeen hän opetti 1920–1921 Helsingin konservatoriossa ja toimi Tallinnan konservatorion pianoluokan professorina vuodesta 1922.

## Lähteet
Latvia talviolympialaisissa 2010

**[[Latvia]]** osallistui Vancouverin talviolympialaisiin 2010 58 urheilijan voimin. Maa saavutti kaksi hopeista mitalia. Maan lippua avajaisissa kantoi Martins Dukurs ja päättäjäisissä Haralds Silovs. 

## Mitalistit
### Hopeaa
* Andris Šics ja Juris Šics – ohjaskelkkailu, miesten kaksikko
* Martins Dukurs – skeleton, miehet

## Lähteet

* Sports-reference.com - Latvia at the 2010 Vancouver Winter Games
Kalajärven purolaakso

**Kalajärven purolaakso** on Pohjois-Espoossa, Espoonjoen latvavesistössä sijaitseva Glimsinjoen vesistön osaan kuuluva paikallisesti arvokas luontokohde. 

Kalajärven purolaakson alue käsittää Kalajärven laskupuron luonnontilaisen yläjuoksun, ja n. 595 metriä pitkän Röylän pelloille laskevan purolaakson. 

## Ympäristö

Erittäin kirkasvetinen puro on syönyt itselleen jyrkän uoman laakson pohjalle. Yläosan hidasvirtainen luhtainen osuus on karikepohjainen. Sen alapuolelta alkavalla koskiosuudella pohja koostuu pitkälti karkeasta sorasta ja hiekasta, mutta paikoin on myös kivikkoisempia osuuksia. Kivet ovat yleisesti sammalten peittämiä. Purossa on myös kohtuullisesti liekopuuta jonka lisäksi sinne on kertynyt paljon hakkuutähteitä. 

Yläjuoksulla ympäröivä metsä on havupuuvaltaista, mutta puron kosteassa lähiympäristössä kasvaa lehtokasvillisuutta, mm. kookkaita tervaleppiä. Laakson pohjalla puronvarren metsä vaihtuu vähitellen lehtipuuvaltaiseksi. 

Alue on suojeltu luonnonsuojelulain nojalla, mutta siihen kohdistuu kuormitusta Kalajärvestä ja sitä ympäröivästä asutuksesta.

Kalajärven purolaakson yli kulkee pitkospuureitti, joka alkaa Kalajärventien loppupäästä.

## Katso myös

Kalajärvi (järvi Espoossa)

## Lähteet
* Espoon virtavesiselvitys, osa 1 vesistöt, 2008
Ruotsi kesäolympialaisissa 2004

**[[Ruotsi]]** osallistui **[[Kesäolympialaiset 2004|Ateenan kesäolympialaisiin 2004]]** 115 urheilijan joukkueella. Maa saavutti urheilulajeissa seitsemän mitalia, joista neljä oli kultaisia, kaksi hopeista ja yksi pronssinen. 

## Mitalistit
### Kultaa
* Stefan Holm – yleisurheilu, miesten korkeushyppy
* Christian Olsson – yleisurheilu, miesten kolmiloikka
* Carolina Klüft – yleisurheilu, naisten seitsenottelu
* Henrik Nilsson, Markus Oscarsson – melonta, miesten K2 - 1000 metriä

### Hopeaa
* Malin Baryard-Johnsson, Rolf-Göran Bengtsson, Peter Eriksson, Peder Fredericson – ratsastus, esteratsastus, joukkue
* Ara Abrahamian – paini, 84 kg

### Pronssia
* Therese Torgersson, Vendela Zachrisson – purjehdus, naisten 470

## Lähteet

* Sports-reference.com - Sweden at the 2004 Athens Summer Games
Maria Balaba

**Maria Balaba** (s. 1. toukokuuta 1988 Riika) on latvialainen taitoluistelija. Hän voitti naisten yksinluistelussa Latvian-mestaruuden vuosina 2004 ja 2005. Lisäksi hän sai Latvian-mestaruuskilpailussa hopeaa 2003, 2006 ja 2007 ja pronssia 2001 ja 2002. Hänen valmentajansa on Galina Efremenko.

## Lähteet
Halkivahan kirkko

**Halkivahan kirkko** on Urjalan Halkivahan kylässä sijaitseva luterilainen kirkkorakennus. Rukoushuoneesta kirkoksi laajennetun rakennuksen omistaa Halkivahan rukoushuonekunta, mutta se toimii Urjalan seurakunnan kirkkona. Kirkossa on tilaa 250 ihmiselle.

Halkivahan kirkko on rakennettu Halkivahan kylän voimin: rukoushuonetta rakennuttamaan perustettiin vuonna 1905 Halkivahan Seurakuntahuoneyhdistys. Urakoitsijana toimi paikallinen rakentaja Vihtori Matinpoika Packalén (1860–1931), joka oli aiemmin urakoinut muun muassa Halkivahan kansakoulun (1901–1902) sekä useita seudun kivinavettoja. Rukoushuoneen suunnitelmat teki Halkivahan kansakoulun pitkäaikainen opettaja ja sivistysaktiivi Konrad Perkiö.

Halkivahan Rukoushuonekunta perustettiin vuonna 1919. Rukoushuonekunnalla on kirkkoneuvosto.

Rukoushuone valmistui vuonna 1907 ja vihittiin käyttöön seuraavana vuonna. Se laajennettiin kirkoksi rakennusmestari Heikki Tiitolan suunnitelmien mukaan vuosina 1923–1926, laajennuksen yhteydessä tehtiin myös kellotorni, jossa on Suomen toiseksi suurin kirkonkello. Kello painaa 2&nbsp;385 kg. Kirkonkello on entinen Hämeenlinnan vanhan ortodoksisen kirkon suurin kello, jonka valtioneuvosto luovutti Halkivahan kirkkoon.

Kirkon alttaritaulun *Jeesus Getsemanessa* on maalaannut Antti Heickell. Sen mallina on käytetty saksalaisen Heinrich Hofmannin taulua *(Kristus Getsemanessa 1890)*.  

## Lähteet
Kustaava

**Kustaava** on suomalainen naisen etunimi, feminiininen vastine (sisarnimi) miehennimelle Kustaa sekä suomenkielinen vastine Gustavin feminiinisille vastineille *Gustava* ja *Gustafva*.

Kustaavan nimipäivä oli suomenkielisessä nimipäiväkalenterissa ensimmäisen kerran vuosina 1794–1796 15. syyskuuta ja sitten 30. lokakuuta vuosina 1827–1928. Kustaavan päivä oli Luulajan suomenkielisessä kalenterissa 7. toukokuuta 1901–1918, sitten muodossa Gustava 6. kesäkuuta vuodesta 1973 eteenpäin. Suomenkielisessä kalenterissa nimi oli muodossa *Gustawa* tai *Gustafwa* vuoteen 1907 saakka, siitä eteenpäin Kustaava ja vuodesta 1890 alkaen myös *Gustaawa*. Nykyään nimeä ei missään muodossa ole suomenkielisessä kalenterissa, mutta suomenruotsalaisen kalenterin mukaan Gustavan nimipäivä on 6. kesäkuuta.

Digi- ja väestötietoviraston  nimipalvelun mukaan nimen on Suomessa vuoden 2019 loppuun mennessä saanut muodossa Kustaava 4&nbsp;933 naispuolista henkilöä. Muodossa Kustava nimi on annettu alle 180, Gustava 1&nbsp;057, Gustafva alle 25 ja Gustaava alle 182 naispuoliselle henkilölle. Satunnaisesti näitä nimiä on annettu myös muutamalle miehelle. Kaikissa näissä muodoissa nimeä esiintyy etupäässä ennen vuotta 1920 syntyneillä.

## Tunnettuja Kustaava-nimisiä
* Helli Kustaava Hannula (1906–2005), suomalainen lastenkirjailija
* Signe Kustaava Hirvihauta-Heino (s. 1901), suomalainen runoilija
* Eeva-Maria Kustaava Maijala (s. 1967), suomalainen kansanedustaja

## Tunnettuja Gustava- ja Gustafva-nimisiä
* Gustava Ahlfors, *Staava Haavelinna* (1866–1953), suomalainen näyttelijä 
* Edla Gustava Blommér (1817–1908), suomalainen taidemaalari
* Ida Gustava Godenhjelm (1837–1913), suomalainen opettaja
* Aline Gustava Grönberg (1871–1950), suomalainen kauppaneuvos
* Maria Gustava Gyllenstierna (1672–1737), ruotsalainen kreivitär, kirjailija ja kääntäjä
* Gustafva Sofia Hjärne (1780–1860), suomalainen runoilija, kääntäjä ja kulttuurivaikuttaja
* Martta Gustava Kaivola (1913–1990), suomalainen kirjailija
* Gustava Kielland (1800–1889), norjalainen runoilija ja lähetystyön edistäjä
* Anna Gustava (Anni) Kröger (1879–1972), suomalainen runoilija
* Aina Gustava Lagus (1861–1939), suomalainen opettaja ja uskonnollinen kirjailija
* Erika Gustava Lindstöm (1879–1965), ahvenanmaalainen opettaja, lähetyssaarnaaja ja kirjailija
* Ida Gustava Silfverberg (1834–1899), suomalainen taidemaalari

## Kuvitteellisia Kustaavoja

* Kustaava Niskavuori, Juhani Niskavuoren sisar Hella Wuolijoen näytelmäsarjassa *[[Niskavuori]]*

## Lähteet
Don Scott

**Donald E. "Don" Scott** (23. heinäkuuta 1928 Derby – 13. helmikuuta 2013 Derby) oli brittiläinen nyrkkeilijä ja olympiamitalisti.

Scott saavutti sarjan 80 kg olympiahopeaa Lontoon kesäolympialaisissa 1948. Hän hävisi loppuottelussa Etelä-Afrikan George Hunterille.

Scott kuoli 13 helmikuuta 2013, 84-vuotiaana sydämen pettämiseen. Hän oli sairastanut Parkinsonin tautia.

## Lähteet
* Don Scott Bio, Stats and Results  Olympics at Sports-Reference.com 

### Viitteet
Managed services

**Managed services** on englanninkielinen käsite, joka viittaa palvelusuhteeseen asiakasyrityksen ja tiettyä yrityspalvelua (*"service"*)  hallinoivan (*"manage"*), palveluntarjoajan välillä. Managed services -käsite on läheistä sukua liiketoiminnan ulkoistuspalvelukäsitteelle. Managed services -käsitteellä viitataan kuitenkin ensisijaisesti palvelusuhteeseen jossa asiakasyrityksestä ei välttämättä ulkoisteta esim. henkilöstöä tai tietotekniikkaa. Managed services -palvelusuhde on tavallinen esimerkiksi telekommunikaatiossa, jossa teleoperaattori antaa tietoverkkonsa kehittämisen ja ylläpidon toiselle, tähän tehtävään erikoistuneelle toimijalle. Palvelusuhde on yleistynyt ns. pilvipalvelujen synnyn myötä. Pilvipalvelut mahdollistavat yrityksille liiketoimintansa it-tukijärjestelmien vuokraamista internetin yli Managed Services -palveluntarjoajalta helpommin kuin aikaisemmin. Managed services -ratkaisuilla yritykset tavoittelevat sekä kustannussäästöjä, uusia kasvumahdollisuuksia että kilpailuetuja.
Sandaljärvi

**Sandaljärvi** (myös *Sandalanjärvi*, *Santalanjärvi*; ) on Suunujoen vesistöön kuuluva järvi Karjalan tasavallan Kontupohjan piirissä Venäjällä. Sen pinta-ala on 185 neliökilometriä, valuma-alueen laajuus 6&nbsp;620 neliökilometriä, keskisyvyys 9,7 metriä ja suurin syvyys 58 metriä.

Järven rannat ovat pohjoisessa ja idässä enimmäkseen jyrkkiä, etelässä ja lännessä matalia. Pohja on mutaa, hiekkaa, kiveä ja järvimalmia. Sandaljärvessä on 286 saarta. Siihen laskevat Tiudianjoki (ven. *Tivdijka* tai *Niva*) ja Nurmeža. Alkuperäinen laskujoki Sandalka on padottu, minkä johdosta järven pinta on noussut puolitoista–kaksi metriä. Se toimii Kontupohjan vesivoimalaitoksen patoaltaana. Kalalajeja ovat lohi, muikku, siika, harjus, kuore, hauki, lahna ja made.

## Lähteet

## Aiheesta muualla
* Sandaljärvi Venäjän vesistörekisterissä
Kentjärvi (järvi)

**Kentjärvi** (myös *Kenttijärvi*, *Kendjärvi*, *Kenjärvi*; lyydiksi *Kend’ärv*,  sekä Кончо́зеро, *Kontšozero*) on Suojoen vesistöön kuuluva järvi Karjalan tasavallan Kontupohjan piirin Kentjärven ja Äänisenrannan piirin Suojun kunnissa Venäjällä. Sen pinta-ala on 39,8 neliökilometriä, valuma-alueen laajuus 300 neliökilometriä, keskisyvyys 9,5 metriä ja suurin syvyys 26,0 metriä.

Järveen virtaa kolme puroa ja Perttijärvestä tuleva kapeikko. Se laskee Ukšjärveen Kossalmen kapeikon kautta.

Kentjärven rannat ovat jyrkkiä itäistä rantaa lukuun ottamatta. Pohjaa peittää muta, hiekka, kivet ja järvimalmi. Kalalajeja ovat siika, kuore, hauki, lahna, säyne, sorva ja made. Suojoesta nousee toisinaan harjuksia ja järvilohia. Järvellä on myös kalanviljelylaitoksia.

Järven rannalla sijaitsee Kentjärven kylä. Seudulla on runsaasti kesäasutusta.

## Lähteet

## Aiheesta muualla
* Kentjärvi Venäjän vesistörekisterissä
Gilberto Clavell

**Gilberto Clavell** (s. 10. elokuuta 1989) on puertoricolais-yhdysvaltalainen koripalloilija, pelipaikaltaan sentteri. Hän edustaa Suomen Korisliigassa pelaavaa Kouvoja.

Clavell kuului Puerto Ricon alle 19-vuotiaiden maajoukkueeseen ikäluokan MM-kilpailuissa. Hän pelasi kahden kauden ajan yhdysvaltalaisen Sam Houston State Universityn yliopistojoukkueessa, jonka jälkeen hän pelasi kauden ajan maansa pääsarjassa. Syyskuussa 2012 Clavell siirtyi Eurooppaan, suomalaiseen Kouvoihin.

## Lähteet
* Profiili  baskethotel.fi
* Profiili eurobasket.com 

### Viitteet
Ukšjärvi

**Ukšjärvi** (; myös У́кшозеро, *Ukšozero*) on Suojoen vesistöön kuuluva järvi Karjalan tasavallan Äänisenrannan piirin Suojun kunnassa Venäjällä. Sen pinta-ala on 33,6 neliökilometriä, valuma-alueen laajuus 385 neliökilometriä, keskisyvyys 8,6 metriä ja suurin syvyys 26 metriä.

Ukšjärveen virtaa Kossalmen kapeikon kautta Kentjärvi. Siihen yhtyy myös erillisen järven muodostava Surmalahti eli Suurlahti. Ukšjärvi laskee kapeikon kautta Suojokeen.

Järven rannat ovat jyrkät. Pohjaa peittää muta, rannoilla on hiekkaa ja kiviä. Kalalajeja ovat muikku, siika, hauki, säyne, lahna, rantaneula ja made. Suojoesta nousee toisinaan lohia, järvilohia, Suojun siikaa ja harjuksia. Järven ympärillä on kesäasutusta.

## Lähteet

## Aiheesta muualla
* Ukšjärvi Venäjän vesistörekisterissä
Emil Wegelius

**Emil Wegelius** (13. joulukuuta 1852 Helsinki − 19. tammikuuta 1903 Helsinki) oli suomalainen insinööri ja huviveneiden, erityisesti kilpapurjehdusveneiden suunnittelija. Hän oli myös ammattikuntansa ensimmäisiä edustajia. Hän voitti ensimmäisen venesuunnittelukilpailun 1882. Hän suunnitteli arviolta seitsemisenkymmentä alusta aina purjeveneistä höyrypursiin. Hänen ensimmäinen venepiirroksensa on vuodelta 1879.  Hänen luomuksiaan olivat mm. Ägir, Bisquit, Alouette, Greta, Endymion, Miranda, Start, Ila, Barden, Zuleima, Mehallah. Wegelius liittyi NJK-pursiseuraan 1876 ja siirtyi Helsingfors Segelsällskapetiin seuran perustamisen yhteydessä 1893. Hän perusti yhtiön joka rakensi telakkarakennuksen Liuskasaarelle ja oli telakan ensimmäinen vuokralainen. Hän toimi myös Hanasaaren telakan suunnittelijana ja työnjohtajana. Itseoppinut, ilman teoreettista taustaa veneensä suunnitellut Wegelius kuoli yllättäen kesken luomiskauttaan 50-vuotiaana. Wegeliuksen suunnittelemista veneistä yksikään ei ole säilynyt tähän päivään saakka.

## Lähteet
Rusorintakerttuli

**Rusorintakerttuli** (*Setophaga castanea*) on kerttulien  heimoon kuuluva varpuslintu.

## Levinneisyys
Rusorintakerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikassa ja Etelä-Amerikan luoteisosissa. Euroopassa laji on tavattu vain kerran: Isossa-Britanniassa lokakuussa 1995. 

## Lähteet
Annimaria Rinne

**Annimaria Rinne** (s. 1973) on Yhdysvalloissa lauluopintonsa suorittanut suomalainen laulaja, joka jo nuorena tyttönä esiintyi Uuden Iloisen Teatterin lavalla. Annimaria kuuluu Rinteen näyttelijäsukuun, ja hän on ääninäytellyt muun muassa Disneyn Leijonakuninkaan suomalaisessa versiossa Nalaa sekä monissa piirrossarjoissa. Rinteen esikoisalbumi ”Ensimmäinen” nousi Radio Suomen soittolistan kärkeen, ja julkaistiin myös Japanissa ja Koreassa.

Rinteen vanhemmat ovat näyttelijä Tommi Rinne ja toimittaja Arja Rinne.

## Lähteet
Uksjärvi

**Uksjärvi** voi tarkoittaa seuraavia asioita:

* Uksjärvi, järvi Porissa entisen Ahlaisen kunnan alueella
* Ukšjärvi (, *Ukšezero*; myös Укшозеро, *Ukšozero*), järvi Äänisenrannan piirissä Karjalan tasavallassa Venäjällä
BCM Gravelines

**Basket Club Maritime Gravelines Dunkerque Grand Littoral** (lyhyemmin **BCM Gravelines**) on ranskalainen koripalloseura Gravelinesin kaupungista.

## Historia
Seura perustettiin vuonna 1984. Vuonna 1989 Gravelines nousi pääsarjaan, jossa seura eteni loppuotteluihin ensimmäisen kerran kaudella 2003–2004. Seuran merkittävin saavutus on Ranskan cup-mestaruus vuodelta 2005. Gravelines karsi kaudella 2011–2012 Euroliiga-paikasta, mutta tällöin seura hävisi karsinnat Asvelille. Saman kauden päätteeksi seura voitti kuitenkin ensimmäistä kertaa runkosarjan, vaikkakaan ei saavuttanut Ranskan-mestaruutta.

## Lähteet

## Aiheesta muualla
*Virallinen kotisivu